На основу Одлуке министaрке за људска и мањинска права и друштвени дијалог о расписивању избора за чланове националних савета националних мањина који ће се одржати 13. новембра 2022. године, Општинска управа општине Владичин Хан, дана 06. септембра 2022. године, даје следеће:

**О Б А В Е Ш Т Е Њ Е**

Обавештавају се грађани општине Владичин Хан, припадници националних мањина, који имају пријављено пребавилиште на територији општине Владичин Хан и интерно расељена лица са Косова и Метохије која су пријавила боравиште на територији општине Владичин Хан, да могу вршити увид, поднети захтев за упис, брисање, измену, допуну или исправку података у Посебном бирачком списку – делу бирачког списка који се води за подручије општине Владичин Хан. Позивају се сви бирачи који су поднели захтев за упис у Посебан бирачки списак да провере да ли су уписани и да ли су њихови подаци ажурни. Позивају се сви припадници националних мањина који се још нису уписали у Посебан бирачки списак да то учине уколико желе, како би 13. новембра 2022. године могли да учествују на изборима и бирају чланове свог националног савета.

Право на увид у Посебан бирачки списак има сваки припадник националне мањине у циљу провере личних података уписаних у Посебан бирачки списак, као и овлашћени представници подносилаца потврђених изборних листа.

Увид у део Посебног бирачког списка који се води за подручије општине Владичин Хан може се извршити непосредно у Услужном центру код рефрента за вођење бирачког списка Општинске управе општине Владичин Хан, сваког радног дана од 07,00 до 15,00 часова.

Увид у Посебан бирачки списак може се извршити и електронским путем на званичној интернет страници Министарства државне управе и локалне самоуправе ([www.mduls.gov.rs](http://www.mduls.gov.rs)) уношењем података о јединственом матичном броју грађана.

 Право гласа на изборима за националне савете националних мањина имају само они припадници националних мањина који су уписани у Посебан бирачки списак своје националне мањине. Право уписа у Посебан бирачки списак има сваки припадник националне мањине који је уписан у Јединтвени бирачки списак. Упис у Посебан бирачки списак врши се искључиво на лични захтев припрадника националне мањине који се својеручно потписан подноси у писаној форми на прописаном обрасцу и предаје надлежном органу Општнске управе општине Владичин Хан на даљу релизацију.

 Све промене у Посебном бирачком списку (упис, брисање, измена, допуна или исправка) заснивају се на доношењу одговарајућег решења. Решења на којима се заснивају промене у Посебном бирачком списку доноси општинска управа Владичин Хан до 28. октобра 2022.године у 24:00 часа, када се бирачки списак закључује.

 Од 29. октобра до 09. новембра 2022. године у 24:00 часа, решења на којима се заснивају промене у Посебном бирачком списку врши Министарство државне управе и локалне самоуправе, а захтеви за вршење ових промена подносе се надлежном органу Општинске управе општине Владичин Хан, а који се по службеној дужности без одлагања прослеђују Министарству државне управе и локалне самоуправе.

**БРОЈ: 013-64/IV-01**

 **НАЧЕЛНИК ОПШТИНСКЕ УПРАВЕ**

 **Милош Стојановић**